en da en da en da en da en da en da en en da en da da en nb da da da da en sv da en nb en da en nb
05-09-09 - Ringkøbing Fjord Rundt - 112 km.
Invitation til ALLE SEJE VETERANER, der kører veteranknallert og ikke går af vejen for en gang stegt flæsk, kartofler med persillesovs - og sikkert en øm bagdel!
Sådan lyder budskabet fra Hans Lodberg, der lover en rigtig god dag, når den ca. 112 kilometer lange køretur omkring Ringkøbing Fjord bliver afviklet lørdag den 5. september 2009.
Vi håber selvfølgelig på godt vejr; men både regntøj, ekstra benzin, godt humør og en ledsagerbil er normalt vore tro følgesvende, når vi begiver os ud på længere køreture, siger Hans med et smil og tilføjer, at dem der allerede er tilmeldt turen glæder sig RIGTIG meget.
Det hele handler om nostalgi på 2 hjul, samvær og det, at have en hyggelig dag sammen med ligesindede entusiaster.
Af hensyn til forplejning mv., så er tilmelding til turen nødvendig. Vi mødes hos Bente og Hans Lodberg på Nordsøvej 73, Søndervig, 6950 Ringkøbing ca. kl. 9.30 - 10.00. Derefter er der ca. 30 minutter til instruktion med morgenkaffe og rundstykker, før vi starter afsted mod første stop ved Tændpibe vindmøllepark.
Hele programmet kan ses på www.puchklub.dk
Tilmelding og pris for deltagelse
Lørdag den 5. september 2009
Mødetid / udpakning 9.30 - 10.00
Hans og Bente Lodberg
Telefon 97 33 88 22 eller 21 65 77 43 - mail@hanslodberg.dk
- eller på www.puchklub.dk
Forplejning kr. 135,00 incl. morgenmad, spisning på kroen og eftermiddagskaffe.
Drikkevarer kan købes særskilt i ledsagervognen.
Forventet hjemkomst til eftermiddagskaffe ca. 16.00